# &ksnapshot;i käsiraamat

## Sissejuhatus

&ksnapshot; on lihtne hetktõmmiste võtmise aplett. See suudab "pildistada" nii tervet töölauda kui ka ühtainust akent. Pilte on võimalik salvestada paljudesse vormingutesse.

Palun anna ükspuha millisest probleemist või soovist teada KDE meililistides

## &ksnapshot;i kasutamine

See peatükk kirjeldab &ksnapshot;i kasutamist ekraanil nähtava pildistamiseks.

### &ksnapshot;i käivitamine

&ksnapshot;i käivitamiseks on olemas mitu võimalust.

- &ksnapshot; on võimalik käivitada, valides selle paneeli alammenüüst Graafika.

- &ksnapshot; on võimalik käivitada ka järgmise käsurea korraldusega:

      % ksnapshot &

- &ksnapshot;i käivitamiseks saab kasutada ka mini-käsurida (selle käivitab kiirklahv &Alt;F2).

Kui &ksnapshot; on käivitatud, ilmub selline aken: &ksnapshot;i eelvaatluse aken

### Ekraani pildistamine

&ksnapshot; võtab kogu töölauast pildi otsekohe käivitamise ajal, kuid enne seda, kui ta ise ennast töölauale seab. See võimaldab kiiresti luua hetktõmmiseid kogu töölauast.

Pilt, mille &ksnapshot; teeb, on näha eelvaatluse aknas, mis asub &ksnapshot;i rakenduseaknas üleval vasakul. Alltoodu on näide &ksnapshot;i eelvaatluse aknast. Sinu eelvaatlus võib erineda sõltuvalt sellest, mis töölaual parajasti näha on.

&ksnapshot;i eelvaatluse aken

Näha oleva pildi võib kohe salvestada, klõpsates nupule Salvesta pilt.

Kui soovid salvestada pildi konkreetse nimega konkreetsesse kataloogi, kasuta nuppu Salvesta pilt kui.... See avab &kde; tavapärase salvestamisdialoogi, kus saab valida salvestatava faili nime, kataloogi ja vormingu.

Kui teha mitu pilti, lisatakse failinimi automaatselt, et vältida varasemate piltide ülekirjutamist. Sul on siiski võimalik alati anda failile nimi oma tahtmist mööda, sealhulgas ka varem võetud ja salvestatud pildifaili nimi.

Pildi tegemiseks ühestainsast aknast tuleb lubada võimalus Pildile haaratakse ainult aken, kus asub kursor ning vajutada nuppu Uus pilt.

Sõltuvalt sellest, milliseks on määratud Pildistamise viivitus, tekib hiirekursori asemele rist või võid rakenduses edasi töötada, kuni viivitus läbi saab ja võetakse pilt.

Võimaluse Viivituseta valimisel tehakse pilt kohe, kui klõpsad aknal.

&ksnapshot; näitab uut pilti eelvaatluse aknas ning sul on võimalik valida selle salvestamine (klõpsates nupule Salvesta pilt või Salvesta pilt kui...) või võtta uus, klõpsates nupule Uus pilt.

Uue pildi tegemiseks kogu töölauast tuleb eemaldada märk kastist Pildile haaratakse ainult aken, kus asub kursor. Seejärel teeb &ksnapshot; pildi kogu töölauast, kui vajutad nuppu Uus pilt.

### Lisavõimalused

#### Pildistamise viivitus

Kastis Pildistamise viivitus: saab sisestada suvalise viivituse (sekundites) ehk aja, mis jääb nupule Uus pilt vajutamise ning pildi tegeliku tegemise vahele.

Kui viivitus on määratud, ei ole vaja klõpsata pildi tegemiseks. See võimaldab avada näiteks hüpikmenüü ja seda pildistada.

#### Kaasa arvatud akna dekoratsioond

Kaasa arvatud akna dekoratsioonid on vaikimisi sisse lülitatud.

Kui soovid pildistada ainult rakendust ilma seda ümbritsevate akna dekoratsioonideta, lülita see võimalus välja ja võta uus pilt.

#### Pildi trükkimine

Kui soovid eelvaatluses nähtava pildi trükkida, klõpsa nupule Trüki pilt, mis avab KDE tavapärase trükidialoogi, kus saab otsekohe pildi ka trükkida.

#### Nupud

&ksnapshot;i akna allosas on veel kaks nuppu.

Abi

- Avab menüü, kus saab avada &ksnapshot;i käsiraamatu, anda teada veast ning näha mõningat infot &kde; ja &ksnapshot;i kohta.

Välju

- Lõpetab &ksnapshot;i töö.

## Autorid ja litsents

Rakenduse autoriõigus

- 1997-2000 Richard J. Moore rich@kde.org

- 2000 Matthias Ettrich ettrich@kde.org

Dokumentatsiooni aluseks oleva originaali autoriõigus 1997-2000: Richard J. Moore rich@kde.org

Tõlge eesti keelde: Marek Laane bald@online.ee

&underFDL; &underGPL;
&documentation.index;