# &kwrite; käsiraamat

## Sissejuhatus

&kwrite; on enam kui pelgalt &kde; töölaua tekstiredaktor. See on mõeldud programmeerija redaktoriks ning vähemalt osaliselt alternatiivina võimsamatele redaktoritele. Võimalik, et kõige parem on seda kasutada koos &konqueror;iga erinevates programmeerimiskeeltes kirja pandud lähtefailide sirvimisel. &kwrite; toimib aga väga hästi ka tavalise tekstiredaktorina. Üks &kwrite; peamisi omadusi on süntaksi värviline esiletõstmine vastavalt programmeerimiskeelele (C/C++, &Java;, Python, Perl, Bash, Modula 2, HTML ja Ada).

## Mõned põhitõed

&kwrite; kasutamine on ääretult lihtne. Mitte kellelgi, kes üldse kunagi on tekstiredaktoriga kokku puutunud, ei tohiks see üle jõu käia.

### Lohistamine

&kwrite; kasutab &kde; lohistamisprotokolli. Faile võib lohistada &kwrite; tööaknasse töölaualt, &konqueror;ist või ka mõnest &konqueror;i aknas parajasti avatud &FTP; saidilt.

### Käsurea võtmed

Kuigi &kwrite; käivitatakse arvatavasti üldjuhul KDE rakenduste menüüst või töölaua ikoonilt, saab selle avada ka terminalist käsurealt. Sellisel juhul saab kasutada mitmeid kasulikke võtmeid.

#### Faili määramine

Konkreetse faili asukohta ja nime määrates saab kasutaja panna &kwrite; seda faili kohe käivitumisel avama (või looma). Selline käsk näeb välja selline:

    % kwrite
    /home/minu_kodukataloog/docs/minu_fail.txt

#### Internetis asuva faili määramine

Ülalmainitud meetodit saab kasutada isegi selliste failide avamiseks, mis asuvad internetis (muidugi peab kasutajal parajasti olema ka toimiv ühendus). Seda saab teha umbes sellise käsuga:

    % kwrite
    ftp://ftp.kde.org/pub/kde/Welcome.msg

#### Muud käsurea võtmed

Kasutada saab järgmisi käsurea abivõtmeid

``kwrite` `--help``

- Näitab peamisi võtmeid, mida käsurea puhul saab kasutada.

``kwrite` `--help-qt``

- Näitab võtmeid, mille abil saab muuta &kwrite; ja &Qt; suhtlemist.

``kwrite` `--help-kde``

- Näitab võtmeid, millega saab muuta &kwrite; ja &kde; suhtlemist.

``kwrite` `--help-all``

- Näitab kõiki käsurea võtmeid.

``kwrite` `--author``

- Näitab terminaliaknas &kwrite; autoreid

``kwrite` `--version``

- Näitab &Qt;, &kde; ja &kwrite; versiooni. Sama tulemuse annab käsk ``kwrite` `-V``

### Kiirklahvid

Enamikku kiirklahve saab seadistada seadistuste menüü abil. Vaikimisi kasutab &kwrite; järgmisi kiirklahve.

Insert | Lülitab lisamis- ja ülekirjutamisrežiimi. Lisamisrežiimis lisatakse iga klaviatuuril sisestatud märk tekstile ning tekstikursorist paremal asuv tekst nihutatakse edasi. Ülekirjutamisrežiimis kirjutab iga sisestatud märk üle tekstikursorist vahetult paremal asuva märgi.
Nool vasakule | Liigutab kursorit ühe märgi võrra vasakule
Nool paremale | Liigutab kursorit ühe märgi võrra paremale
Nool üles | Liigutab kursorit ühe rea võrra ülespoole
Nool alla | Liigutab kursorit ühe rea võrra allapoole
Page Up | Liigutab kursorit ühe lehekülje võrra ülespoole
Page Down | Liigutab kursorit ühe lehekülje võrra allapoole
Backspace | Kustutab kursorist vasakule jääva märgi
Kodu | Liigutab kursori rea algusesse
End | Liigutab kursori rea lõppu
Kustuta | Kustutab kursorist paremale jääva märgi (või suvalise valitud teksti)
&Shift;Nool vasakule | Märgib teksti ühe märgi võrra vasakule
&Shift;Nool paremale | Märgib teksti ühe märgi võrra paremale
F1 | Abi
&Shift;F1 | Mis see on?
&Ctrl;F | Otsi
F3 | Otsi uuesti
&Ctrl;C | Kopeerib märgitud teksti lõikepuhvrisse.
&Ctrl;M | Määrab järjehoidja
&Ctrl;N | Uus dokument
&Ctrl;P | Trükib
&Ctrl;Q | Väljub - sulgeb redaktori aktiivse koopia
&Ctrl;R | Asendab
&Ctrl;S | Rakendab käsku Salvesta.
&Ctrl;V | Asetab lõikepuhvri teksti tekstikursori asukohta.
&Ctrl;X | Kustutab märgitud teksti ja kopeerib selle lõikepuhvrisse.
&Ctrl;Z | Võtab sooritatud tegevuse tagasi
&Ctrl;&Shift;Z | Sooritab viimati tagasi võetud tegevuse uuesti

## Menüükirjed

### Menüü Fail

&Ctrl;N Fail Uus

- Avab redaktoris uue dokumendi. Kui parajasti avatud dokumendis on salvestamata muudatusi, küsitakse kasutajalt, kas ta soovib need salvestada.

&Ctrl;O Fail Ava...

- Selle käsuga saab avada faili. Seda tehakse dialoogi abil, mis võimaldab kasutajal liikuda failisüsteemis. Dialoog toimib nagu lihtne failihaldur. Keskses aknas näidatavatel kataloogidel klõpsamine avab kataloogi ehk näitab selle sisu. Hüpikkasti saab otse kirjutada vajaliku faili asukoha ja nime või selle kõrval asuvale noolele klõpsates valida hiljuti kasutatud asukohtade seast. All asub filter, kuhu saab samuti vajaliku kitsenduse otse sisestada või hüpiknimekirjast valida hiljuti kasutatud filtrite seast. Filtri rakendamisel näidatakse keskses aknas ainult sellele vastavaid faile. Kui filtriks on näiteks `*.txt`, näidatakse valikuaknas ainult faile, mille laiendiks on `txt`. Filtri all asub olekuriba, mis näitab käesoleva kataloogi failide ja alamkataloogide arvu.

  Dialoogi ülaosas asuval tööriistaribal on vasakule ja paremale osutavad noolenupud, mis võimaldavad liikuda varem valitud kataloogide seas edasi-tagasi, samuti üles osutav nool, mis liigub kataloogipuus ühe taseme võrra üles. Väikese majakesega ikoonile klõpsates saab liikuda oma kodukataloogi, kahe kaarja noolega nupp aga uuendab parajasti avatud kataloogi vaadet. Lipukesega nupp võimaldab määrata käesolevale kataloogile uue järjehoidja või liikuda varem määratud järjehoidjale.

  Tööriistariba viimane nupp võimaldab luua uue kataloogi ning isegi muuta mõningaid dialoogi olulisi omadusi. Lisaks sellele on hüpikkast mõne kõige sagedamini kasutatava kataloogiga.

Fail Ava hiljutine

- Siin saab kiiresti avada hiljuti salvestatud dokumente. Sellel menüükäsul klõpsates avaneb alammenüü mõne viimati salvestatud failiga. Mõnel neist klõpsates avaneb see &kwrite;is - kui fail mõistagi on ikka veel samas asukohas ja sama nimega.

&Ctrl;S Fail Salvesta

- Salvestab parajasti avatud dokumendi. Kui see on juba salvestatud, kirjutatakse varasem variant ilma kasutajalt luba küsimata üle. Kui tegemist on uue dokumendi esmakordse salvestamisega, ilmub (allpool kirjeldatav) salvestamisdialoog.

Fail Salvesta kui...

- Võimaldab salvestada dokumendi uue nimega. Seda saab teha failidialoogi abil, mida kirjeldati eespool menüükäsu Ava juures.

&Ctrl;P Fail Trüki...

- Avab lihtsa trükkimisdialoogi, mis võimaldab kasutajal määrata, mida, kuhu ja kuidas trükkida.

Fail Uus vaade

- Loob parajasti avatud dokumendi uue vaate, &ie; &kwrite;'i uue akna (mida on seletatud eespool), mis sisaldab aga sama dokumenti.

&Ctrl;Q Fail Välju

- Sulgeb redaktori akna. Kui avatud on enam kui üks &kwrite;'i aken, olgu menüükäsuga Uus vaade või Uus aken, suletakse ainult käesolev aken.

### Menüü Redigeerimine

&Ctrl;Z Redigeerimine Võta tagasi

- Seda saab kasutada viimati ette võetud toimingu tühistamiseks. Sellest, mis võib selliseks toiminguks olla, saab loodetavasti aru pärast käsiraamatu osa Tagasivõtmise grupid läbilugemist.

&Ctrl;&Shift;Z Redigeerimine Tee uuesti

- Tühistab viimati rakendatud tagasivõtmise käsu ja sooritab vastava toimingu uuesti.

Redigeerimine Võta tagasi/Tee uuesti ajalugu

- Avab kasti, mis näitab vasakul viimati sooritatud toiminguid ning paremal toiminguid, mis on tagasi võetud. Paremal paikneb ka kolm nuppu kirjadega Võta tagasi, Tee uuesti ja Sulge. Klõps nupul Võta tagasi sunnib tagasi võetud toimingute nimekirja esimesele elemendile vastava toimingu tühistama ning asetab elemendi uuestitehtavate nimekirja. Samamoodi sooritab klõps nupul Tee uuesti vastava toimingu uuesti ning liigutab selle tagasivõetavate toimingute nimekirja esikohale. Klõps mõnel elemendil allpool esimest valib kõik nimekirja elemendid kuni klõpsatud elemendini. Sellele järgnev klõps mõnel nupul võtab kõik valitud toimingud tagasi või sooritab uuesti. See on eriti kasulik siis, kui kasutaja täpselt teab, millisesse hetke ta soovib tagasi minna - nii saab vältida korduvaid tagasivõtmisi või uuestitegemisi.

&Ctrl;X Redigeerimine Lõika

- See käsk kustutab parajasti valitud teksti ja asetab selle lõikepuhvrisse. Lõikepuhver on KDE üks nutikas võimalus, mis tagab taustal töötades võimaluse vahetada andmeid rakenduste vahel.

&Ctrl;C Redigeerimine Kopeeri

- Kopeerib parajasti valitud teksti lõikepuhvrisse, kust selle saab seejärel mujale asetada. Lõikepuhver on KDE üks nutikas võimalus, mis tagab taustal töötades võimaluse vahetada andmeid rakenduste vahel.

&Ctrl;V Redigeerimine Aseta

- Lisab lõikepuhvri sisu kursori asukohta. Lõikepuhver on KDE üks nutikas võimalus, mis tagab taustal töötades võimaluse vahetada andmeid rakenduste vahel.

&Ctrl;A Redigeerimine Vali kõik

- Valib kogu dokumendi. See on kasulik näiteks kogu faili kopeerimisel mõnesse muusse rakendusse.

Redigeerimine Inverteeri valik

- Valib kogu valimata teksti ning jätab valimata kogu valitud teksti - seega muudab parajasti kehtiva valikuseisundi vastupidiseks.

&Ctrl;G Redigeerimine Mine reale

- Avab reale liikumise dialoogi, mille abil saab kursori liigutada dokumendis konkreetsele (numbriga määratavale) reale. Reanumbri saab sisestada vahetult tekstikasti või kasutada selle määramiseks tekstikasti kõrval asuvaid noolenuppe. Üles osutav nool suurendab, alla osutav nool vähendab reanumbrit. Tekstikastist paremal asub ka liugur, mille abil saab samuti määrata rea, kuhu kursor liigutada.

&Ctrl;F Redigeerimine Otsi

- Avab otsimisdialoogi, kus on võimalik määrata dokumendis otsitav tekst. Otsimismustri saab kirjutada väiksesse tekstikasti, mis ühtlasi toimib hüpikkastina. Kasti serval asuvale noolele klõpsates avaneb nimekiri hiljuti kasutatud otsingumustritega. Otsingut saab muuta tõhusamaks mõne lisavõimalusega. Tõstutundlik piirab leitavad kirjed vastavalt sellele, kas nad sobivad täpselt otsingumustris määratud väikeste ja suurte tähtedega. Otsi tagasisuunas sunnib peale otsimise tagant ettepoole. Valitud tekst võimaldab otsida parajasti valitud teksti. Ainult terved sõnad väldib selliste sõnade leidmist, mis vaid sisaldavad otsingumustrit. Kursorist alates alustab otsingut kursori asukohast, mitte aga tavapäraselt dokumendi algusest.

F3 Redigeerimine Otsi järgmine

- Kordab viimast otsimisoperatsiooni (kui see on sooritatud) ilma otsimisdialoogi avamata.

&Shift;F3 Redigeerimine Otsi eelmine

- Kordab viimast otsimisoperatsiooni (kui see on sooritatud) ilma otsimisdialoogi avamata, kuid otsib dokumendis alguse, mitte lõpu poole.

&Ctrl;R Redigeerimine Asenda

- See käsk avab asendamisdialoogi. Asendamisdialoog on äravahetamiseni sarnane eespool kirjeldatud otsingudialoogiga, kuid siin on lisaks veel ka teksti/hüpikkast Asendatakse järgnevaga:. Selle dialoogi abil saab määrata nii otsitava teksti kui ka teksti, millega leitu asendatakse. Võimaluse Asendamisel küsitakse märkimisel pärib &kwrite; iga kord, kas soovid tõesti leitu asendada.

&Ctrl;M Redigeerimine Redigeerimiskäsk

- Veel kirjutamata

### Menüü Järjehoidjad

&Ctrl;B Järjehoidjad Järjehoidja lülitamine

- Veel kirjutamata

Järjehoidjad Järjehoidjate kõrvaldamine

- See käsk eemaldab dokumendist kõik järjehoidjad, samuti järjehoidjate nimekirja, mis muidu on näha menüü allosas.

Menüü allosas on näha kõik antud dokumendi vaates olemasolevad järjehoidjad.

### Menüü Tööriistad

Tööriistad Õigekirja kontroll...

- Käivitab õigekirja kontrollimise rakenduse, mis aitab kasutajal leida ja parandada valesti kirjutatud sõnu. Sellel menüükäsul klõpsamine käivitab õigekirja kontrollimise dialoogi, mille abil kasutaja saab kogu protsessi kontrolli all hoida. Dialoogi keskel asub üksteise all kolm tekstikasti, mille pealdised paiknevad vastavast kastist vasakul. Ülalt alla on need:

  Valesti kirjutatud sõna:

- Siin osutab õigekirja kontrollija parajasti uuritavale sõnale. See juhtub siis, kui kontrollija kohtab sõna, mida ei leidu sõnaraamatus ehk failis, mis sisaldab korrektses vormis sõnu.

Asendus:

- Kui kontrollija leiab sõnaraamatust sarnase sõna, näidatakse siin esimest sobivat vastet. Kasutaja võib pakutu vastu võtta, kirjutada omaenda variandi või valida mõne muu pakkumise järgmisest kastist.

Soovitused:

- Kontrollija võib siin loetleda mitu võimalikku sõna, millega võiks uuritavat sõna asendada. Mõnel neil klõpsamine suunab selle ka ülal asuvasse kasti Asendus:.

Dialoogi parempoolses osas on kuus nuppu, mille abil kasutaja saab juhtida õigekirja kontrollimist:

Asenda

- See nupp sunnib kontrollija asendama segaseks jäänud sõna dokumendis sõnaga väljalt Asendus:.

Asenda kõik

- See nupp sunnib kontrollija asendama mitte ainult käesoleva valesti kirjutatud sõna, vaid automaatselt sooritama samasuguse asenduse ka sama valesti kirjutatud sõna edasisel esinemisel dokumendis.

Ignoreeri

- Sellele nupule vajutamine sunnib kontrollija edasi töötama ilma muutusi tegemata.

Ignoreeri kõiki

- See nupp sunnib kontrollija leitud valesti kirjutatud sõna eirama ka edasistel esinemiskordadel.

  Selline sundus kestab ainult kontrollija käesoleva töövooru ajal. Kui see käivitatakse hiljem uuesti, peab ta taas seda sõna vigaseks.

Lisa

- Klõps sellel nupul lisab sõna väljalt Valesti kirjutatud sõna kontrollija sõnaraamatusse. See tähendab, et järgmistel kordadel peab kontrollija sellist sõna alati korrektseks.

Peata

- See nupp peatab õigekirja kontrollimise.

Dialoogi allosas paikneb rõhtsalt edenemisriba. Õigekirja kontrollimise ajal täitub riba vasakult paremale, näidates graafiliselt, kui kaugele on dokumendi kontrollimisega jõutud. Lisaks sellele näidatakse edenemist ka numbriliselt edenemisriba keskel.

Edenemist numbrilisel kujul näitab samal ajal redaktori olekuriba. Olekuriba on rõhtne riba redaktori allservas väljaspool tekstiala.

Edenemisriba all asub veel kaks nuppu:

Abi

- See avab KDE abikeskuse ja käivitab &kwrite;'i abidokumentatsiooni (ehk käesoleva käsiraamatu).

Loobu

- See nupp katkestab õigekirja kontrollimise.

Tööriistad Treppimine

- Suurendab lõigu taandust ühe sammu võrra. Sammu suurus sõltub treppimise seadistustest.

Tööriistad Tagasitreppimine

- Vähendab lõigu taandust ühe sammu võrra. Sammu suurus sõltub treppimise seadistustest.

Tööriistad Eemalda treppimine

- Pole veel rakendatud

Tööriistad Kommentaar

- Lisab ühe tühiku selle rea algusesse, kus asub tekstikursor, või iga valitud rea algusesse.

Tööriistad Kommentaari eemaldamine

- Eemaldab ühe tühiku (kui see on olemas) selle rea algusest, kus asub tekstikursor, või kõigi valitud ridade algusest.

&Ctrl;I Tööriistad Treppimine

- Veel kirjutamata

&Ctrl;U Tööriistad Tagasitreppimine

- Veel kirjutamata

Tööriistad Eemalda treppimine

- Veel kirjutamata

&Ctrl;# Tööriistad Kommentaar

- Veel kirjutamata

&Ctrl;&Shift;# Tööriistad Kommentaari eemaldamine

- Veel kirjutamata

### Menüü Seadistused

Seadistused Tööriistariba näitamine

- Kui see on lubatud, näidatakse liigutatavat tööriistariba, kus leiduvad ikoonid sageli kasutatud käskude jaoks. Kui see ei ole lubatud, tööriistariba ei näidata.

Seadistused Olekuriba näitamine

- Kui see on lubatud, näidatakse redaktori allservas väikest riba, mis sisaldab infot parajasti avatud dokumendi oleku kohta. Kui see ei ole märgitud, on olekuriba peidetud.

Seadistused Asukoha näitamine

- Kui see on lubatud, näidatakse tiitliribal käesoleva dokumendi asukohta failisüsteemis. Kui see ei ole lubatud, asukohta ei näidata.

Seadistused Kiirklahvide seadistamine...

- See käsk avab dialoogi, kus on võimalik muuta kiirklahve. Ülal asuvas aknas on näha käskude/toimingute nimekiri, millele on kiirklahvid omistatud. Nimekirja all asub kolm raadionuppu: 'Puudub', 'Vaikeväärtus' ja 'Kohandatud'. (Pane tähele, et raadionupud võimaldavad valida ainult ühe pakutavatest võimalustest - selles mõttes sarnanevad nad näiteks autoraadio nuppudega, mis pakuvad korraga ainult ühe eelnevalt määratud jaama. Vaikeväärtus on sealjuures võimalik ainult sellise käsu/toimingu puhul, millel tõepoolest on vaikimisi kasutatav kiirklahv olemas.) Võimaluse 'Kohandatud' valimine aktiveerib dialoogi allosas kolm märkekasti ja klahvinupu. Nüüd saab kasutaja valida märkekasti ja klahvinuppu kasutades antud käsule/toimingule klhavikombinatsiooni. Näiteks käsu 'KDE info' korral võib valida &Ctrl; ja Alt, klõpsata klahvinupul ning vajutada siis klaviatuuril klahvi K. See tähendab, et alati, kui hoitakse all klahve &Ctrl; ja Alt ning vajutatakse klahvi K (&kwrite;'i kasutamise korral mõistagi), avatakse KDE infot näitav dialoog.

Seadistused Tööriistaribade seadistamine...

- See avab dialoogi, kus saab muuta tööriistaribade väljanägemist. Kasutaja saab valida, millised kiirkorralduste ikoonid on tööriistaribal näha ja millised mitte. Vasakul asuvas aknas on nende käskude nimekiri, mida on võimalik tööriistaribale lisada. Paremal asuvas aknas on nende käskude nimekiri, mis juba asuvad tööriistaribal. Nelja nupuga kahe akna vahel on võimalik valikuid seadistada. Paremale osutav noolenupp viib vasakus aknas valitud käsu paremasse aknasse, s.t. lisab tööriistaribale. Vasakule osutav noolenupp teeb täpselt vastupidist, eemaldades parempoolses aknas valitud käsu tööriistaribalt. Üles ja alla osutavate noolenuppudega saab parempoolses aknas muuta käskude järjekorda, mis ühtlasi muudab ikoonide järjekorda tööriistaribal.

Seadistused Redaktori seadistamine

- See menüü avab dialoogi, kus saab kohandada mitmesuguseid seadistusi.

F6 Seadistused Ikoonipiirde näitamine

- Lülitab redigeerimisakna vasakus servas asuva piirde näitamist, millel on näha järjehoidjad nende ridade ees, millele nad osutavad.

F4 Seadistused Vertikaalne valimine

- See lülitab sisse või välja vertikaalse valimise võimaluse. Vertikaalne valimine võimaldab valida teksti nii veergude kui ridade kaupa. Teisisõnu võimaldab see kasutajal valida teksti ainult konkreetsetes veergudes, nii saab näiteks suvalises kohas valida ristkülikukujulise tekstibloki.

Seadistused Esiletõstu režiim

- See võimaldab kasutajal valida esiletõstu värvistiili, mida redaktor kasutab näidatava teksti puhul. Stiili saab valida vastavalt programmeerimiskeelele. Fondi/värviinfot ei salvestata koos dokumendiga.

Seadistused Rea lõpp

- Avab alammenüü, kus saab valida, millist rea lõpu tüüpi peab &kwrite; kasutama, s.t. vastavalt kas &UNIX;, &Mac; või &Windows; standard.

### Menüü Abi

&help.menu.documentation;

## &kwrite;'i seadistamine

Menüükäsk Seadistused Redaktori seadistamine avab redaktori seadistamise dialoogi. Selle abil saab muuta mitmeid rakenduse seadistusi. See, milliseid seadistusi parajasti muuta saab, sõltub sellest, milline kategooria on dialoogi vasakus servas asuvast nimekirjast valitud. Kasti allosas asuva kolme nupu abil saab kasutaja seadistamisprotsessi juhtida.

Klõpsuga nupul Abi saab avada KDE abikeskuse ning klõpsuga nupul OK või Loobu vastavalt seadistusi rakendada ja dialoog sulgeda või need rakendamata jätta ja ikkagi dialoog sulgeda. Allpool kirjeldame lähemalt kategooriaid Värvid, Fondid, Treppimine, Valimine, Redigeerimine, Õigekiri ja Esiletõstmine.

### Värvid

See kaart võimaldab kasutada kaht erinevat värviseadistust, mida kirjeldatakse lähemalt allpool. Mõlemat seadistust saab muuta vastavale nupule klõpsates. Need on erilised laiad nupud, mis näitavad parajasti kehtivat värvi. Neil klõpsamine avab spetsiaalse dialoogi, mis võimaldab värvi muuta.

Värvi valimise dialoog pakub mugava graafilise võimaluse valida värve. Dialoogi vasakus ülemises osas on ristkülik, mis näitab värvispektrit. Sellest kohe paremal asub püstine riba, kus saab muuta värviintensiivsust, kusjuures all on kõige tumedam ja üleval kõige heledam. Kasutaja saab värvid valida ja täpseks timmida nende kahe kasti abil. Suurel ristkülikul klõpsates saab valida konkreetse punase, rohelise ja sinise värvi kombinatsiooni ning püstribas muuta selle intensiivsust (väärtust). Erinevaid värvi atribuute näidatakse numbrilisel kujul väikestes tekstikastides vahetult ristküliku all, ristkülikust värvi valides seal näidatavad väärtused vastavalt muutuvad. Atribuutideks on värvi põhikomponendid (punane, roheline, sinine) ning toon ja värviküllastus. Soovi korral võib neisse kastidesse väärtused ka otse sisestada. Dialoogi allosas keskel asub ruut, kus on kogu aeg näha parajasti valitud värv. Sellest paremal asub veel üks tekstikast nimetusega HTML:. See näitab värvikoodi, mida saab kasutada parajasti esitatava värvi määramiseks HTML koodis, mida kasutatakse laialdaselt veebilehtedel.

Lisaks kirjeldatule võimaldab värvi valimise dialoog ka haarata suvalise värvi, mis on parajasti näha töölaual või mõnes rakenduses. Kui klõpsata pritsikujulisel ikoonil (dialoogi parempoolses servas), võtab hiirekursor risti kuju. Sellega kuskil klõpsates haaratakse kursori alla jääv värv.

Lisaks sellele saab kasutaja lisada suvalise värvi oma isiklikule paletile Kohandatud värvid, kui klõpsab nupul Lisa kohandatud värvidele (asub kohe värvi näitava ruudu kohal). See lisab parajasti valitud värvi kohandatud värvipaletile. Seda ja muid olemasolevaid palette saab näha hüpikkastis dialoogi parempoolses osas paletiakna kohal. Kohandatud värvidele lisaks saab kasutada ka mõningaid eelnevalt määratud palette.

Taust

- Siin saab määrata &kwrite;'i üldise taustavärvi.

Valitud

- Siin saab valida värvi, mida kasutatakse dokumendi valitud (või esile tõstetud) osade näitamiseks.

### Fondid

Siin saab valida &kwrite;'i vaikefondi. Valida võib suvalise süsteemis oleva fondi, samuti selle vaikesuuruse ja kodeeringu. Dialoogi allosas asub näidisteksti aken, kus saab kohe näha oma valiku tulemusi.

### Treppimine

Automaatne treppimine

- Selle valimisel algavad uued read eelmisega samalt taanduselt.

Treppimine tühikutega

- Selle valimisel asendatakse tabeldusmärgid tühikutega, viimaste arvu määrab seadistustedialoogi kaardil Redigeerimine olev võimalus TAB/taandrea laius.

Treppimine klahviga Backspace

- See võimaldab kasutada treppimisel klahvi Backspace.

Treppimine tabeldusmärkidega

- See võimaldab kasutada treppimisel klahvi TAB.

Liigsed tühikud hoitakse alles

- Treppimisi, mis on tehtud rohkema kui valitud arvu tühikutega, ei lühendata.

### Valimine

Püsivad valikud

- See takistab klahvisisestusel või kursori liigutamisel noolenupuga teksti valimist tühistamast.

  (Märkus: kui sisse on lülitatud võimalus 'Valitud tekst kirjutatakse üle', asendab iga klahvivajutus või asetamine valitud teksti.)

Valitud tekst kirjutatakse üle

- Iga klahvivajutus või asetamine asendab valitud teksti.

Automaatne kopeerimine hiirega

- Iga hiirega valitud tekst kopeeritakse automaatselt lõikepuhvrisse.

Üksikvalik (nagu X11-s)

- Pole veel rakendatud.

Vertikaalne valimine

- See lülitab sisse vertikaalse valimise võimaluse.

Vana lülitamine

- Pole veel rakendatud

### Redigeerimine

Reamurdmine

- Reamurdmine paneb redaktori automaatselt alustama uut tekstirida ja liigutama kursori selle uue rea algusesse. &kwrite; alustab automaatselt uut tekstirida, kui käesolev rida jõuab veeruni, mis on määratud võimalusega Reamurdmise veerg:.

Reamurdmise veerg:

- Kui reamurdmine on sisse lülitatud, määrab see kirje (tähemärkides) veeru, milleni jõudmisel redaktor automaatselt alustab uut rida.

Tabeldusmärgid asendatakse tühikutega

- &kwrite; asendab tabeldusmärgid tühikutega, mille arv on määratud võimalusega TAB/taandrea laius.

TAB/taandrea laius

- Kui võimalus Tabeldusmärgid asendatakse tühikutega on sisse lülitatud, määrab see tühikute arvu, millega redaktor tabeldusmärgid automaatselt asendab.

Lõputühikud eemaldatakse

- &kwrite; eemaldab automaatselt tekstiridade lõpus olevad ülearused tühikud.

Automaatsed sulud

- Kui kasutaja sisestab vasakpoolse sulu ([, ( või {), lisab &kwrite; automaatselt kursorist paremale parempoolse vastava sulu (], ) või }).

Tagasivõtmise grupid

- &kwrite; võib käsitleda sarnaste tegevuste gruppe üheainsa tagasivõtmise sammuna. Seega peetakse tavaliste märkide jada (sõnad või väljendid) üheks sammuks, mida saab tagasi võtta üheainsa operatsiooniga. Kui märgijada katkestab mittemärgist sümbol (näiteks klahv Backspace), eemaldab tagasivõtmine ainult pärast seda sooritatud toimingud. Järgmine tagasivõtmine eemaldab siis selle operatsiooni ja nii edasi.

  Kui see on märkimata, peab &kwrite; iga klahvisisestust üheks sammuks. Kui kasutaja selle võimaluse valimisel kirjutab mitu sõna või isegi lauset ilma parandusi tegemata, lõikamata, asetamata või muud mittemärgilist toimingut sooritamata, saab klõpsuga tagasivõtmise ikoonil kõrvaldada kõik, mis on sisestatud pärast viimast mittemärgilist toimingut. Teine klõps kõrvaldab selle operatsiooni, kolmas operatsiooni või sisestuste jada, mis oli enne seda operatsiooni ja nii edasi. Kui see ei ole valitud, kõrvaldab kolm klõpsu tagasivõtmise ikoonil ainult kolm viimast sisestatud märki või kolm viimast toimingut.

Tabeldusmärkide näitamine

- Redaktor näitab sümbolit, mis osutab tabeldusmärgi olemasolule tekstis.

Nutikas kojuminek

- Pole veel rakendatud

Page Up/Down liigutab kursorit

- See võimalus muudab kursori käitumist klahvile Page Up või Page Down vajutamisel. Kui see ei ole sisse lülitatud, jätab &kwrite; kursori uue teksti näitamisel suhteliselt samale positsioonile. Kui kursor oli näiteks lehekülje keskel, jääb ta ka klahvile vajutades lehekülje keskele (kui just ei jõuta algusesse või lõppu). Kui see on sisse lülitatud, paneb klahvile vajutamine kursori uuel leheküljel liikuma vastavalt nähtava teksti lõppu või algusesse.

Kursori üleviimine

- Selle valimisel paneb kursori liigutamine noolenuppudega rea lõpust paremale selle hüppama järgmise rea algusesse ning kursori liigutamisel rea algusest vasakule eelmise rea lõppu. Kui see ei ole sisse lülitatud, liigub kursor selle liigutamisel rea lõpust paremale lihtsalt rõhtsalt mööda rida edasi ning liigutamine rea algusest vasakule ei tee üldse midagi.

  Kui see on sisse lülitatud, asetab klõps hiirega tekstirea lõpust edasi kursori teksti lõppu, mitte aga kohta, kus klõpsati. See väldib juhuslike tühikute lisamist keset teksti ning nii käitub enamik redaktoreid.

Maks. tühistamisi:

- Siin saab määrata, mitu sammu jätab &kwrite; tagasivõtmiste tarbeks endale meelde. See tähendab, et mida suurem arv määrata, seda rohkem &kwrite; nende meeleshoidmise jaoks ka mälu kasutab. Kui määrata näiteks 10, saab kasutaja võtta tagasi viimased kümme toimingut, s.t. klõps ikoonile Võta tagasi toimib edukalt kümme korda.

Kodeering

- See määrab faili teksti kodeeringu.

### Õigekiri

Õigekiri kontrollija on rakendus, mis aitab kasutajal leida ja parandada kirjavigu. See seadistustedialoogi kaart võimaldab muuta mõningaid olulisi õigekirja kontrollimisega seotud valikuid.

Luuakse juure/lisandi kombinatsioonid, mida ei leidu sõnaraamatus

- Selle valimine võimaldab õigekirja kontrollijal registreerida korrektsena juursõnade kombinatsioonid ees- või järelliidetega isegi juhul, kui sellist kombinatsiooni ei ole kirjas sõnade andmebaasis.

Kokkujooksnud sõnu tõlgendatakse vigadena

- Selle valimisel registreerib õigekirja kontrollija valesti kirjutatud sõnadena kaks või enam korrektset sõna, mis on kokku jooksnud, s.t. mida ei eralda tühikud.

Sõnaraamat:

- Sõltuvalt süsteemist võib olla võimalik kasutada enam kui üht erineva keele sõnaraamatut. Hüpikkastis saab valida, millist keelt ja sõnaraamatut kasutada.

Kooditabel:

- Konkreetsete märkide ja sümbolite koodidega võib olla seotud mitu erinvat kodeeringut. Kui kasutaja teab, millist kodeeringut ta kasutab, saab rippmenüüst valida vajaliku koodi, mis lubab ka õigekirja kontrollijal oma tööd korrektselt teha.

Klient:

- &kwrite; ei sisalda omaenda õigekirja kontrollijat, mistõttu tuleb kasutada välist rakendust, mida saabki just siin valida.

## Esiletõstmine

Dialoog Esiletõstu seadistamine koosneb kahest kaardist: Vaikestiilid ja Esiletõstu režiimid. Vajaliku kaardi saab valida vastaval pealdisel dialoogi ülaosas klõpsates.

Kaardil Vaikestiilid on järgmised elemendid:

Konteksti vaikestiilid

- Kasutaja saab seadistada konkreetsete elementide vaikevälimust. See võimaldab programmeerijal hõlpsamini tuvastada oma koodis erinevaid elemente (kirjetüüpe).

  Kontekst

- Hüpikkast pakub mitmeid kontekstielemente, mida kasutaja võib soovida esile tõsta, sealhulgas Tavaline tekstile, mis ei sobi ühtegi muusse kategooriasse, Kommentaar, String, Võtmesõna ja nii edasi. Mitte iga keele puhul ei saa ega pruugigi kõiki seadistada, vali siit need, mida arvad endal vaja minevat. Ülejäänud valikud kaardil käivad parajasti kastis valitud elemendi kohta.

Tavaline

- See võimaldab valida elemendi tavalise (valimata olekus) värvi. Seda saab teha värvi valimise dialoogis, mida kirjeldatakse lähemalt KWrite'i seadistamise värvidest kõnelevas osas.

Rasvane

- See määrab, kas elementi näidatakse rasvases kirjas või mitte.

Kaldkiri

- See määrab, kas elementi näidatakse kaldkirjas või mitte.

Valitud

- See võimaldab määrata elemendi värvi selle valimisel. Seda saab teha värvi valimise dialoogis, mida kirjeldatakse lähemalt KWrite'i seadistamise värvidest kõnelevas osas.

Kaardil Esiletõstu režiimid saab täpsemalt määrata esiletõstmise võimalusi erinevate keelte puhul.

Tingimata ei ole vajalik kõike oma käe järgi seadistada, need elemendid, mida sa ei seadista, kasutavad vaikeväärtusi, mille määrasid eelmisel kaardil (Vaikestiilid).

Esiletõstu režiimid

- Siin pakutavate valikutega saab seadistada iga programmeerimiskeele esiletõstu stiili. Kõik dialoogis tehtavad muudatused kehtivad ainult konkreetse keele puhul.

  Esiletõst

- *Siin saab valida, millise keele esiletõstu seadistada.

Kontekst

- Siin saab valida, millist süntaksi elementi seadistada. Arvesta, et siin saab seadistada ainult selle keele ainult seda elementi.

Kui näiteks tekib soov seadistada kommentaaride väljanägemist C++ keele kasutamisel, tuleb valida hüpikkastist Esiletõst C++ ning seejärel kontekstinimekirjast element 'Kommentaar'. Et kommentaarid näeks ühtmoodi välja igas keeles, tuleb vastav element seadistada dialoogi kaardil Vaikestiilid ning jätta kommentaarid seadistamata konkreetsemaid võimalusi pakkuval kaardil Esiletõstu režiimid.

Konteksti stiil

- Siin saab seadistada ülal valitud elemendi üldist välimust. Kasti Vaikestiili kasutamine märkimisel kasutatakse eelmisel kaardil määratud vaikestiili, kuid stiili saab ka vahetult määrata. Valikud on samad kaardil Vaikestiilid pakutavatega: Tavaline, Valitud, Rasvane ja Kaldkiri.

Automaatne esiletõst

- &kwrite; võib rakendada süntaksi esiletõstu automaatselt vastavalt avatava faili laiendile või MIME tüübile. Vaikeväärtused on enam-vähem kõikehõlmavad, kuid kes juhtub sageli pruukima mittestandardsete laienditega faile, saab neid siin vajadusel lisada. Tekstikastis Faili laiendid võib kasutada ka metamärke. Näiteks vaikeväärtus C++ keele korral on `*.cpp;*.cc;*.C;*.h`. Kui nüüd avatakse näiteks fail `suva.h`, rakendatakse selle puhul automaatselt C++ stiili.

Elemendi font

- Siin saab valida valitud elemendi fondi.

  Vaikestiili saab rakendada, kui märkida ära kast Vaikeväärtus, kuid võib ka valida konkreetse fondi, kasutades võimalusi Fondipere, Suurus ja Kooditabel. Valikud on samad, mis kaardil Vaikestiilid.

## Autorid ja litsents

&kwrite; autoriõigus 2001: &kate; meeskond.

Aluseks on algupärane &kwrite;, mille autoriõigus 2000: Jochen Wilhelmy digisnap@cs.tu-berlin.de

Kaasautorid:

- &Christoph.Cullmann; &Christoph.Cullmann.mail;

- Michael Bartl michael.bartl1@chello.at

- Philip philip_cpp@my-deja.com

- &Anders.Lund; &Anders.Lund.mail;

- Matt Newell newell@proaxis.com

- &Joseph.Wenninger; &Joseph.Wenninger.mail;

- Jochen Wilhelmy digisnap@cs.tu-berlin.de

- &Michael.Koch; &Michael.Koch.mail;

- &Christian.Gebauer; &Christian.Gebauer.mail;

- &Simon.Hausmann; &Simon.Hausmann.mail;

- Glen Parker glenebob@nwlink.com

- Scott Manson sdmanson@altel.net

- &John.Firebaugh; &John.Firebaugh.mail;

Algupärane dokumentatsioon: &Thad.McGinnis; &Thad.McGinnis.mail;

Selle &kwrite; käsiraamatu versiooni aluse autor on &Cristian.Tibirna; &Cristian.Tibirna.mail;

Teisendas docbook-vormingusse ja korrigeeris &Lauri.Watts; &Lauri.Watts.mail;

Tõlge eesti keelde Marek Laane bald@online.ee

&underFDL; &underGPL;
&documentation.index;