# &kweather;i käsiraamat

## Sissejuhatus

&kweather; on rakendus, mis võimaldab kasutada nii paneeliapletti, kus saab vaadata, millist ilma kohalik ilmajaam lubab, kui ka ilmateenust, mis võib jälgida paljusid ilmajaamu ja nende infot esitada muudeski rakendustes, näiteks &konqueror;i külgribal ja &kontact;i koondleheküljel.

## &kweather; paneeliapletina

Klõpsa &HPN;ga paneeli tühjal alal ja vali Lisa Aplett KWeather

Ilmub seadistustedialoog. Esialgu on ainus asi, mis &kweather;i tööks kindlasti vaja läheb, ICAO asukohakood.

See on neljatäheline kood, mida ilmateenistused kasutavad kogu maailma ilmajaamade unikaalseks tuvastamiseks.

Kuna on väheusutav, et enamik inimesi seda koodi peast teab, on kohe kõrval ka viit otsingumootorile, mis võimaldab koodi leida.

Kuigi ilmajaamade nimekiri on üsna põhjalik, ei ole kindlasti seal kirjas mitte iga maa iga linna, sest igal linnal ju polegi ilmajaama. Kui sinu asukohalinna nimekirjas ei leidu, tuleks valida endale lähim. Kuna näiteks turvaline lennuliiklus eeldab väga täpset ilmaennustust, on nimekirjas peaaegu kõik lennujaamadega linnad, nii et kui tead enda lähedal asuvat mõnda lennujaama, on usutav, et leiad selle ka nimekirjast. Otsingumootori andmebaas on paraku ajast maas, seetõttu olgu siin ära toodud Eesti lennujaamade koodid: EEEI - Ämari, EEKA - Kärdla, EEKE - Kuressaare, EEPU - Pärnu, EETN - Tallinn, EETA - Tapa, EETU - Tartu. Mitte kõik neist ei pruugi andmeid edastada.

Seejärel võib klõpsata nupule OK ja dialoog sulgub. Nüüd ilmub paneelile graafiliselt parasjagu valitsevat ilma kujutav ikoon. Sellel klõpsates avaneb aken, mis näitab ilma üksikasjalikumalt.

Seadistamist täpsemalt kirjeldab järgmine peatükk.

## &kweather;i seadistamine

### Vaade

Ilmajaama valikud

- ICAO asukohakood:

- Siia saab sisestada asukohakoodi. See on neljatäheline. Kui sa seda ei tea, klõpsa viidale ICAO koodi otsimine, mis avab veebi otsingumootori.

Paneelivaate valikud

- Näidatakse ainult ikooni

  Näidatakse ainult temperatuuri

  Näidatakse temperatuuri ja tuuleinfot

- Siin saab valida, kas ikooni kõrval näidatakse temperatuuri või ka parajasti puhuva tuule kiirust ja suunda ning õhurõhku.

  Kui näidatakse ainult temperatuuri, siis kasutab see paneeli kõrguse täitmiseks suurt fonti. Kui näidatakse ka tuuleinfot, on temperatuur ja tuuleinfo esitatud väiksema fondiga kolmes reas.

  Ikooni näidatakse alati.

Logimisvalikud

- Logimine on lubatud

- Vaikimisi ei hoia &kweather; alles vana ilmainfot ning iga uuendamisega visatakse vana info minema. Kui aga soovid ilmateateid alles hoida, lülita see võimalus sisse.

Logifail

- Kui logimine on lubatud, saab kasutada ka seda valikut. Sisesta siia asukoht või leia see lehitsedes, kuhu soovid &kweather;i logifaili salvestada.

### Ilmateenistus

Jaamahaldur

Uuendamise intervall:

- Siin saab määrata ajavahemiku (sekundites), mille järel &kweather; loobub katsest hankida uuemat ilmainfot.

Kõigi jaamade uuendamine

- Uuendatakse kohe kõiki nimekirjas olevaid ilmajaamu.

Ilmateate peatamine

- Lõpetatakse ilmainfo uuenduste hankimine kõigilt nimekirjas olevatelt ilmajaamadelt ega edastata enam ilmainfot &konqueror;i külgribale ja &kontact;ile.

## &kweather;i liidesed

Kuigi kõige tavalisem &kweather;i liides on paneeliikoon, saab &kweather;i infot kätte ka mõnel pool mujal. See on eriti kasulik siis, kui soovid jälgida mitut ilmajaama üheaegselt. &kweather; võib muidugi mitut jaama korraga jälgida, kuid paneeliikoonil saab korraga näidata siiski vaid ühe jaama andmeid.

Need lisateenused on vastavate rakenduste pluginad, mida &kweather; vahetult ei paku.

## Autorid ja litsents

&kweather;i autoriõigus ©: Ian Reinhart Geiser geiseri@users.sourceforge.net

## Kaasautorid

Will Andrews wca@users.sourceforge.net

- BSD pordi parandused

Ben Burton benb@acm.org

- Debiani parandused

Otto Bruggeman bruggie@home.nl

- i18n asjade parandused ja lähteteksti stiili kohendamine

Nadeem Hasan nhasan@nadmm.com

- Hulk parandusi, täiustusi ja puhastustööd.

Carles Carbonell Bernado mail@carlitus.net

- Suurepärased uued ilmaikoonid

John Ratke jratke@comcast.net

- Täiustused ja hulk koodipuhastust

&underGPL; &underFDL;
&documentation.index;